stanford-oval/wikipedia huggingface dataset:
H&M
Historia > Toiminta Suomessa

Syksyn 1997 aikana yritys avasi Suomessa viisi liikettä, joista ensimmäinen avautui elokuussa Helsingin Itäkeskuksessa. Ovien avauduttua satamäärin asiakkaita ryntäsi ostamaan ruotsalaista muotia. Seuraava myymälä pääkaupunkiseudulla avautui lokakuussa Tapiolaan. Jakeluvarastonsa H&M perusti Keravalle ja aloitti toimintansa siellä kesällä 1998. Suomessa oli 1998 kaikkiaan 3 500 vaatteita myyvää tavarataloa tai kauppaa, joista 102 oli ulkomaisten ketjujen myymälöitä. Vuoden 2000 tienoilla H&M piti ihanneasiakkaanaan 15–35-vuotiasta henkilöä. Vuonna 2005 H&M:n Suomessa olevien 24 kaupan yhteinen liikevaihto oli suurempi kuin 123 Seppälän.
Toimintatapa

H&M:n liikeidea on muotia ja laatua parhaaseen hintaan, vastuullisesti. Toimiminen 4 300 myymälässä 54 markkina-alueella vaatii toimivan logistiikan. Koska H&M omistaa itse kaikki liikkeensä, se voi itse koordinoida tavaraerien logistiikkaa haluamallaan tavalla, esimerkiksi siirtää Suomessa huonosti myyvän paitaerän toiseen maahan, jossa arvelee sen myyvän paremmin.
H&M korostaa myös liikepaikan merkitystä: New Yorkin liike on tärkeimmällä ostoskadulla 5th Avenuella, Lontoon liikkeet Kensington High Streetillä ja Oxford Streetillä, Pariisin liikkeet Forum des Hallesissa, Boulevard Haussmannilla ja Rue de Rivolilla. Suomessa pääkaupunkiseudun liikkeet sijaitsevat Aleksanterinkadulla, Forumissa, Sellossa, Itiksessä, Arabiassa, Redissä, Triplassa,  Jumbossa, Myyrmannissa, Isossa Omenassa, Entressessä ja Ainoassa.
H&M on ottanut osaa vaatteiden kierrätykseen ja myymälät ottavat vastaan käytettyjä tekstiilejä, joista saa vastineeksi -10 % -alekuponkeja liikkeisiin. H&M toimittaa kerätyt vaatteet ja kodintekstiilit I:Collect-nimiselle (Arkistoitu – Internet Archive) vaatteiden kierrätykseen erikoistuneelle yritykselle, joka lajittelee kerätyt vaatteet niiden kunnon mukaan eri käyttötarkoituksiin. Hennes & Mauritz on ollut julkisuudessa esillä puhuttaessa vaatetusalan alihankintaketjuista ja alihankkijoiden työoloista. Yrityksellä on noin 700 alihankkijaa, pääosin Euroopassa ja Aasiassa – tavarantoimittajalista löytyy yrityksen nettisivuilla. Turvatakseen alihankkijoidensa toiminnan asianmukaisuuden H&M on luonut alihankkijoillensa Code Of Conduct -säännöt. Säännöillä määritetään muun muassa työpäivän enimmäispituus, työntekijöiden oikeus järjestäytymiseen ja lapsityövoimakielto. Säännöstön noudattamista testataan muun muassa alihankkijoiden tehtaissa tehtävin pistokokein. H&M:n ilmoituksen mukaan vuoden 2008 jälkeen tehdään lähes 2 400 tarkastusta joka vuosi. Tämän lisäksi H&M kuuluu Fair Labor Association (FLA) -järjestöön.
Toimintatapa > Suunnittelu

1980-luvun lopussa yrityksellä oli kymmenkunta omaa suunnittelijaa, kun taas nykyisin tuotekehitystiimiin kuuluu noin 700 henkilöä. Suunnitteluosastoa johtaa Pernilla Wohlfahrt, joka seuraa tehtävässä Ann-Sofie Johanssonia ja Margareta van den Boschia. Ann-Sofie Johansson toimii nykyään H&M:n luovana neuvonantajana.
H&M on tehnyt yhteistyötä myös ulkopuolisten suunnittelijoiden kanssa seuraavasti:
2004: Karl Lagerfeld
2005: Stella McCartney, Elio Fiorucci, Solange Azaguy-Partridge
2006: Viktor & Rolf
2007: Roberto Cavalli
2008: Rei Kawakubo / Comme des Garçons
2009: Matthew Williamson, Jimmy Choo, Sonia Rykiel
2010: Lanvin, Elin Kling
2011: Versace
2012: Marni, Anna Dello Russo, Maison Martin Margiela
2013: Isabel Marant
2014: marraskuussa Alexander Wang
2015: Balmain
2016: Kenzo
2018: Moschino
2019: Giambattista Valli
2020: Johanna Ortiz
Tuotanto

H&M:n vaatteet valmistetaan pääosin Euroopassa ja Aasiassa, alihankkijalista löytyy yrityksen nettisivuilta. Monet tuotantomaat ovat kehittyviä maita. Vuosina 2000 ja 2007 H&M:n alihankkijoita on epäilty lapsityövoiman käytöstä. Vuonna 2007 yhtiön vaatteissa epäiltiin käytetyn puuvillaa, jonka lapset olivat keränneet Uzbekistanissa. Vuodesta 2013 H&M:n tuotteissa ei ole käytetty uzbekistanilaista puuvillaa . H&M ei omista itse tehtaita vaan tilaa vaate-erät alihankkijoilta. Code of Conduct -toimintasäännöstön käyttöä valvotaan omien tarkastajien voimin, minkä lisäksi FLA suorittaa riippumattomia tarkastuksia H&M:n tavarantoimittajien tehtaissa.
Aiheesta muualla

Wikimedia Commonsissa on kuvia tai muita tiedostoja aiheesta .
H&M Group (englanniksi, ruotsiksi)
H&M
H&M:n myymälä Kokkolassa.
H&M:n myymälä Kanadassa.
HMS Rattlesnake (J297)

| HMS Rattlesnake |
| --- | --- |

Aluksen vaiheet
Rakentaja:  Lobnitz & Co., Renfrew
Kölinlasku:  5. kesäkuuta 1942
Laskettu vesille:  23. helmikuuta 1943
Palveluskäyttöön:  23. kesäkuuta 1943
Loppuvaihe:  romutettu 1959
Tekniset tiedot
Uppouma:  1 030 t
Pituus:  68,58 m (kokonaispituus)
Leveys:  10,82 m
Syväys:  2,59 m
Koneteho:  VTE: 2 400 ihp
Nopeus:  16,5 solmua
Miehistöä:  85
Aseistus
Aseistus:  1 × QF 4″ (102 mm) Mk V -ilmatorjuntatykki 4 × Oerlikon 20 mm
HMS Rattlesnake (viirinumerot J297 ja M297) oli Britannian kuninkaallisen laivaston vuonna 1943 valmistunut Algerine-luokan miinanraivaaja toisessa maailmansodassa.
Valmistus

Alus tilattiin Renfrew’stä Lobnitz et Companyltä, missä köli laskettiin 5. kesäkuuta 1942. Alus laskettiin vesille 23. helmikuuta 1943 ja liitettiin laivastoon samana vuonna 23. kesäkuuta.
Palvelus

Alus romutettiin vuonna 1959 Grangemouthissa
Henri Dulieux

| Mitalit | Mitalit | Mitalit |  |
| --- | --- | --- | --- |
|  Henri Dulieux |  Henri Dulieux |  Henri Dulieux |  |
Maa:   Ranska
|  Olympialaiset  |  Olympialaiset  |  Olympialaiset  |  |
Miesten miekkailu
|  Pronssia | Berliini 1936 | kalpa, joukkuekilpailu |  |
Henri Joseph Marie Dulieux (10. toukokuuta 1897 Lille – 29. toukokuuta 1982 Chantepie) oli ranskalainen miekkailija. Hän kilpaili vuoden 1936 kesäolympialaisissa Berliinissä saaden pronssia kalvan joukkuekilpailussa. Hän osallistui kalvassa myös yksilökilpailuun.
Happily Ever After

| Happily Ever After The Cure |
| --- | --- | --- |

Kokoelmalevyn tiedot
 Julkaistu: 8. syyskuuta 1981
 Formaatti: LP/MC
 Kesto: 01.12.33
 Levy-yhtiö: A&M Records
The Curen muut julkaisut
|   | Happily Ever After 1981 |   |
Happily Ever After on kokoelmalevy, jolle on yhdistetty The Curen albumit Seventeen Seconds ja Faith. Se julkaistiin vain Yhdysvalloissa vuonna 1981.
Kappaleet > Seventeen Seconds

A Reflection – 2.08
Play for Today – 3.39
Secrets – 3.20
In Your House – 4.06
Three – 2.35
The Final Sound – 0.51
A Forest – 5.55
M – 3.04
At Night – 5.55
Seventeen Seconds – 4.02
Kappaleet > Faith

The Holy Hour – 4.26
Primary – 3.36
Other Voices – 4.28
All Cats are Grey – 5.28
The Funeral Party – 4.15
Doubt – 3.12
The Drowning Man – 4.50
Faith – 6.43
Kokoonpano

Robert Smith - kitara, laulu, koskettimet Faith -puoliskolla
Simon Gallup - basso
Laurence Tolhurst - rummut
Matthieu Hartley - koskettimet Seventeen Seconds -puoliskolla.
Happiness (Hurtsin albumi)

| Happiness Hurts |
| --- | --- | --- |

Studioalbumin tiedot
 Äänitetty : 2009–2010
 Julkaistu: 6. syyskuuta 2010
 Tuottaja(t): Theo Hutchcraft, Adam Anderson, Jonas Quant, The Nexus, Joseph Cross
 Tyylilaji: synthpop, elektro, New Wave
 Kesto: 48.02
 Levy-yhtiö: Sony Music, RCA Records
Listasijoitukset
  3.  4.
Hurtsin muut julkaisut
|   | Happiness 2010 | Exile 2013 |
Singlet albumilta Happiness
 ”Better Than Love” Julkaistu: 23. toukokuuta 2010  ”Wonderful Life” Julkaistu: 22. elokuuta 2010  ”Stay” Julkaistu: 15. marraskuuta 2010.  ”All I Want for Christmas Is New Year's Day” Julkaistu: 13. joulukuuta 2010  ”Sunday” Julkaistu: 28. helmikuuta 2011.  ”Illuminated” Julkaistu: 1. toukokuuta 2011  ”Blood, Tears & Gold"” Julkaistu: 7. lokakuuta 2011
Happiness on englantilaisen synthpopduo Hurtsin esikoisalbumi, joka julkaistiin 6. syyskuuta 2010. Sitä edelsivät kaksi albumilta julkaistua singleä, 23. toukokuuta 2010 julkaistu "Better Than Love" ja 22. elokuuta 2010 "Wonderful Life". Tämän jälkeen levyltä on julkaistu kaksi singleä "Stay" ja "Sunday".
Happiness on Theo Hutchcraftin, Adam Andersonin, Jonas Quantin, The Nexusen ja Joseph Crossin tuottama. Levy sai kriitikoilta sekalaisia arvosteluja. Se oli Ison-Britannian albumilistan sijalla neljä ensimmäisellä listaviikollaan, kärjessä Kreikan albumilistalla ja kymmenen parhaan joukossa Tanskassa, Suomessa, Irlannissa ja Ruotsissa.
Vastaanotto

Happiness on kerännyt sekalaisia arvosteluja musiikkikriitikoilta. Alexis Petridis antoi The Guardian -lehdessä albumille kaksi tähteä viidestä ja kirjoitti: "Tulee tunne, että Hurts on viettänyt enemmän aikaa tehden taustatarinastaan kiinnostavan kuin tehden musiikkia." Petridis lisäsi myös Hutchcraftin kuulostavan joissakin kappaleissa yhdeltä Dolmiota mainostavista sätkynukeista, mutta romantiikkakriisin tuskissa. Andrzej Lukowski kehui "Wonderful Life" ja "Better Than Love" singlejä Drowned in Sound -palstalla, mutta kirjoitti, ettei albumi ole muilta osin epätoivoisen hauska. Hänen mielestään musiikki oli myös "ohutta" ja koristelu kömpelöä. The Independent -lehden kriitikko Andy Gill antoi albumille kolme tähteä viidestä ja kirjoitti: "Se on tehokas ja tyylikäs, mutta siitä puuttuu innovaatio."
Keskisuomalaisen musiikkikriitikko Mia Pajunen antoi albumille neljä tähteä viidestä ja kirjoitti yhtyeen tiivistäneen 80-luvun hengen albumille leikitellen ja suvereenisti. Hän myös sanoi albumin linjan olevan selkeä mutta vivahteikas. Tommi Saarikoski kirjoittaa puolestaan desibeli.net-sivustolla Theo Hutchcraftin ja Adam Andersonin luottavan suuriin melodioihin, tunteisiin ja syntetisoituihin äänimattoihin, mutta ettei vaikutelma ole liian melodramaattinen. Saarikoski myös kehuu laulaja Theo Hutchcraftin ääntä kuulaaksi ja dramaattiseksi.
Happiness nousi ensimmäisellä listaviikollaan Ison-Britannian albumilistan neljännelle sijalle. Sen lisäksi levy nousi Kreikan albumilistan kärkeen ja kymmenen parhaan joukkoon Tanskassa, Suomessa, Irlannissa ja Ruotsissa.
Vastaanotto > Arvostelut

AllMusic:
Desibeli.net:
Metacritic: 58/100
Soundi:
Kappaleet

Silver Lining – 4.58
Wonderful Life – 4.14
Blood, Tears and Gold – 4.18
Sunday – 3.52
Stay – 3.55
Illuminated – 3.18
Evelyn – 3.54
Better Than Love – 3.33
Devotion – 4.12
Unspoken – 4.46
The Water – 3.41
Verona – 2.14 (piilotettu raita)
Chantal Achterberg

| Mitalit | Mitalit | Mitalit |  |
| --- | --- | --- | --- |
|  Chantal Achterberg Lontoon olympialaisissa 2012. |  Chantal Achterberg Lontoon olympialaisissa 2012. |  Chantal Achterberg Lontoon olympialaisissa 2012. |  |
Maa:   Alankomaat
Naisten soutu
|  Olympialaiset  |  Olympialaiset  |  Olympialaiset  |  |
|  Hopeaa | Rio de Janeiro 2016 | pariaironelonen |  |
|  Pronssia | Lontoo 2012 | kahdeksikko |  |
| MM-kilpailut  | MM-kilpailut  | MM-kilpailut  |  |
|  Kultaa | Poznań 2009 | nelonen i.p. |  |
|  Kultaa | Karapiro 2010 | nelonen i.p. |  |
|  Pronssia | Poznań 2009 | kahdeksikko |  |
|  Pronssia | Aiguebelette 2015 | pariaironelonen |  |
| EM-kilpailut  | EM-kilpailut  | EM-kilpailut  |  |
|  Hopeaa | Montemor-o-Velho 2010 | kahdeksikko |  |
|  Hopeaa | Belgrad 2014 | yksikkö |  |
|  Hopeaa | Poznań 2015 | pariaironelonen |  |
Chantal Achterberg (s. 16. huhtikuuta 1985) on alankomaalainen soutaja. Hän saavutti pariaironelosessa olympiahopeaa Rio de Janeirossa 2016 ja kahdeksikossa olympiapronssia Lontoossa 2012. Hän voitti maailmanmestaruuden perämiehettömässä nelosessa Poznańissa 2009 ja Karapirossa 2010. Lisäksi hän on saavuttanut MM-pronssia kahdeksikossa ja pariaironelosessa sekä EM-hopeaa kahdeksikossa, yksikössä ja pariaironelosessa.
Clovis

Clovis voi tarkoittaa seuraavia asioita:
Clovis-kulttuuri
Clovis, kaupunki Kaliforniassa, Yhdysvalloissa
Clovis, kaupunki New Mexicossa, Yhdysvalloissa
Klodvig
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Clovis”, voi hakea sivunnimihaulla, laajalla sivunnimihaulla tai tekstihaulla.
Cavagnolo

| Cavagnolo |
| --- | --- |

 Cavagnolo
 Koordinaatit: 45°09′07″N, 8°03′05″E 
Valtio:  Italia
Alue:  Piemonte
Metropolikaupunki:  Torino
Korkeus:  177 m
Väkiluku:  2 214
Aikavyöhyke:  UTC+1
 – Kesäaika:  UTC+2
 
 https://www.comune.cavagnolo.to.it 
Infobox OKVirheellinen NIMI-arvo: 
Cavagnolo (piemonteksi Cavagneul ) on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 2 214 asukasta.
Henri Deloge

| Mitalit | Mitalit | Mitalit |  |
| --- | --- | --- | --- |
|  Deloge vuonna 1900 |  Deloge vuonna 1900 |  Deloge vuonna 1900 |  |
Maa:   Ranska
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Pariisi 1900 | 1 500 m |  |
|  Hopeaa | Pariisi 1900 | 5 000 m, joukkue |  |
Henri Deloge (21. marraskuuta 1874 – 27. joulukuuta 1961) oli ranskalainen yleisurheilija ja olympiamitalisti, joka kilpaili keskimatkojen juoksussa ja kestävyysjuoksussa. Hän edusti seuratasolla pariisilaista Racing Club de Francea.
Deloge osallistui olympialaisiin kerran, vuonna 1900, jolloin hän osallistui 800 metrille, 1 500 metrille ja 5 000 metrin joukkuekilpailuun. Hän sijoittui 800 metrillä neljänneksi voitettuaan aiemmin alkueränsä finaalin voittoaikaa lähes sekunnin paremmalla ajalla. Deloge voitti hopeaa 1 500 metriltä ajalla 4.06,6 hävittyään vain maailmanennätyksen juosseelle brittiläiselle Charles Bennettille ja 5 000 metrin joukkuekilpailusta, jossa Ranskan ainoa vastustaja oli Yhdistyneen kuningaskunnan ja Australian sekajoukkue.
Delogen ennätys 800 metrillä oli 1.59,0 ja 1 500 metrillä 4.06,6.
Climie Fisher

| Climie Fisher |
| --- | --- |
 Rob Fisher (vas.) ja Simon Climie Sveitsissä toukokuussa 1988.
Tiedot
Toiminnassa:  1986–1990
Tyylilaji:  pop, synthpop, uusi aalto
Kotipaikka:  Lontoo, Englanti, Yhdistynyt kuningaskunta
Laulukieli:  englanti
Jäsenet:  Simon Climie Rob Fisher
Levy-yhtiö:  EMI
Infobox OKNimi-testi OK: 
Climie Fisher oli brittiläinen popmusiikkia tuottava duo, joka koostui Simon Climiesta (s. 7. huhtikuuta 1957) ja entisestä Naked Eyesin kosketinsoittajasta Rob Fisheristä (5. marraskuuta 1956 – 25. elokuuta 1999). Vuosina 1987–1988 heillä oli kaksi kansainvälistä hittisingleä, ”Rise to the Occasion” ja ”Love Changes (Everything)”.
Diskografia > Studioalbumit

Everything (1988)
Coming In for the Kill (1989)
Diskografia > Kokoelma-albumit

Keep It Special (1988)
Twice as Much (1992)
The Best of Climie Fisher (1996)
Premium Gold Collection (2000)
Love Changes Everything (2020)
Diskografia > Singlet

”This Is Me” (1986)
”Love Changes (Everything)” (1987)
”Keeping the Mystery Alive” (1987)
”Rise to the Occasion” (1987)
”Love Changes (Everything)” (remix) (1988)
”This Is Me” (uudelleenjulkaisu) (1988)
”I Won’t Bleed for You” (1988)
”Love Like a River” (1988)
”Facts of Love” (1989)
”Fire on the Ocean” (1989)
”It’s Not Supposed to Be That Way” (1990)
Club Atlético San Martín

Club Atlético San Martín voi tarkoittaa seuraavia argentiinalaisia jalkapalloseuroja:
Club Atlético San Martín, tucumánilainen jalkapalloseura
Club Atlético San Martín, sanjuanilainen jalkapalloseura
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Club Atlético San Martín”, voi hakea sivunnimihaulla, laajalla sivunnimihaulla tai tekstihaulla.
Haaralammi (Ylöjärvi)

| Haaralammi |
| --- | --- |
Valtiot:  Suomi
Kunnat:  Ylöjärvi
Koordinaatit:  61°56′41″N, 23°30′03″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Sipsiönjärven valuma-alue (35.58)
Laskujoki:  oja Liesijärveen 
Järvinumero:  35.583.1.002
Mittaustietoja
Pinnankorkeus:  167,5 m 
Rantaviiva:  1,022 km 
Pinta-ala:  0,02353 km² 
 fiHaaralammi 
Haaralammi  on Pirkanmaalla Ylöjärvellä Luoteen kylässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Haaralammi on osa Liesijärven valuma-aluetta.
Maantietoa

Lammen pituus on 350 metriä, leveys 100 metriä ja sen pinta-ala on 2,4 hehtaaria. Se sijaitsee Liesijärven itäpuolella Pirunkorven ja Natturin vieressä. Alue on pääosin soistunutta metsämaata, joka on harvaan ojitettu. Lampeen on kaivettu kahdeksan ojaa, joista eteläisin toimii lammen laskuojana. Laskuoja virtaa Pahalammin läpi kunnes se laskee Liesijärveen 3,5 kilometrin jälkeen. Lampi on pitkä ja kapea, mutta länteen työntyy yksittäinen 100 metrinen lahti. Rantaviivan pituus on 1,0 kilometriä. Lampi on autio eikä sinne johda teitä. Lähin tie, joka vie Liesijärven itärannalle, ohittaa sen 150 metriä pohjoisessa.
Cloze-testi

Opiskelija tekee cloze-testiä.
Cloze-testi on luetun ymmärtämistä mittaava koe, jossa on cloze-proseduurin mukaisesti käsiteltyjä tekstejä. Cloze-proseduuri on tekniikka, jossa luettavaan tekstiin tehdään aukkoja poistamalla siitä tiettyjä sanoja ennalta määrättyjä sääntöjä noudattaen. Aukkoja sisältävän tekstin ymmärtäminen asettaa tiettyjä vaatimuksia tietyille luetun ymmärtämisen komponenteille riippuen siitä, miten aukot on sijoitettu tekstiin.
Kun koe otettiin käyttöön, tekstiin muodostettiin aukkoja siten, että tekstistä poistettiin joka  \mathbb {N} :s sana, yleensä joka viides. Tällä tavoin luodun testin huomattiin korreloivan melko hyvin muiden luetun ymmärtämisen testien kanssa. Korrelaation katsottiin tosin syntyvän lähinnä dekoodauksen vaikutuksesta. Dekoodaus on merkittävä tekijä luetun ymmärtämisessä, joten kohtuullinen korrelaatio cloze-testiä laajemmille luetun ymmärtämisen testeille oli ymmärrettävää. Testillä ei kuitenkaan päästy käsiksi luetun ymmärtämiseen sen laajemmassa merkityksessä. Aukkojen muodostamiseen käytetty sääntö vaikuttaa siis siihen, mitä osia luetun ymmärtämisestä kyetään mittaamaan.
Kokeen aukot voidaan laatia enemmän ymmärtämistä vaativiksi esimerkiksi huomioimalla pronominaaliset viittaukset, leksikaaliset yhtenäisyydet ja konjunktiot, jotka ovat yhtenäisyyttä luovia sidoksia. Nämä sidokset tuovat tekstiin johdonmukaisuutta läpi lauseiden.
Cloze-testissä voi olla esimerkiksi tällainen tehtävä ja virke: “______ oli karitsa, josta hän piti kovasti”. Aukko on täytettävä vaihtoehdoilla: Koululla/Maijalla/Tulppuloilla/Pihassa. Kuten huomataan, poistettuun sanaan viitataan seuraavassa lauseessa persoonapronominilla hän, joka ei muuten viittaisi mihinkään. Tällöin tehtävää suorittava voi päätellä persoonapronominin edellyttävän aukon kohdalle sanaa, johon se viittaa kieliopillisesti oikein, eli Maija-sanaa. Jos tällaista sidoksisuutta sisältävä sana on poistettu tekstistä, lukijan täytyy osata hakea ratkaisuvihjeitä aukon sisältävän lauseen oli karitsa ulkopuolelta, eli virkkeen lopusta josta hän piti kovasti. On siis perusteltua, että harkitusti laaditulla cloze-testillä voidaan päästä käsiksi myös luetun ymmärtämiseen liittyviin syviin päättelyprosesseihin.
Aukkojen vastaukset eivät saa olla liian helposti pääteltävissä. Yleisin tapa pisteyttää cloze-tehtäviä on antaa piste vain täsmälleen oikeasta vastauksesta, mutta esimerkiksi testattaessa vieraita kieliä testatessa käytetään myös väljempää pisteytystä, jossa synonyymista tai merkitysopillisesti johdonmukaisesta sanasta aukon täyttämiseksi annetaan piste. Jos pisteytyksessä annetaan yksi piste vain täsmälleen oikeasta vastauksesta voidaan näin vähentää tutkimuksen tekijöiden vastauksen tarkastusurakkaa. Tällaisen pisteytyksen haittapuolena saattaa olla, että täsmällisen vastauksen vaatiminen saattaa antaa vääristyneen kuvan joidenkin koehenkilöiden luetun ymmärtämisen taidoista.
Myös vastaustavoissa eri cloze-testien välillä on eroavaisuuksia. Koetta on arvosteltu paljon, mutta suurin osa arvostelusta on kohdistunut perinteisellä cloze-proseduurilla laadittuihin testeihin.
Hannu Salonen (taloustieteilijä)

Hannu Salonen (s. 1954) on suomalainen taloustieteilijä. Hän työskentelee taloustieteen professorina Turun yliopistossa ja toimi Julkisen valinnan tutkimuskeskuksen (The Public Choice Research Centre) johtajana vuosina 2011–2013. Salonen on erikoistunut muun muassa peliteoriaan ja mikrotaloustieteeseen. Hän on koulutukseltaan valtiotieteiden tohtori.
Aiheesta muualla

Salosen tutkimukset IDEASissa
Harjas

Villisika
Harjas on pitkä ja jäykkä eläimen karva. Nimitystä käytetään erityisesti sian ja villisian kankeista karvoista. Sianharjaksia on etenkin sian selässä ja niskassa. Niitä on ennen käytetty erilaisten harjojen ja siveltimien valmistukseen, ja siksi ne olivat tärkeä raaka-aine ja kauppatavara. Harjasten laatu vaihteli paljon eläinten rodun, ruokinnan ja elinolojen mukaan. Eniten arvostettiin villisiasta saatuja harjaksia.
Käyttöluokkiin lajiteltaessa pidettiin toisistaan erillään kesyistä ja villeistä sioista saadut harjakset. Kesysioista saadut ryhmiteltiin vielä teurastusajankohdan perusteella luokkiin kesäteurastetut ja talviteurastetut sekä omaan luokkaansa itsestään kuolleista eläimistä hankitut harjakset. Talvella teurastettujen eläinten harjaksia pidettiin parempina, ja kylmänä irti nyhdettyjä parempina kuin leikkaamalla tai hautomalla irrotettuja.
Lopullisesti harjakset lajiteltiin niitä käyttävissä tehtaissa. Villan erottelun jälkeen ne lajiteltiin pituuden, jäykkyyden ja värin mukaan eri luokkiin. Kalliimpia olivat puhtaanvalkoiset ja toiseksi arvokkaampia luonnonmustat. Edellisiä vähempiarvoisia olivat muihin väreihin vivahtavat ja värjätyt.
Chantal Bournissen

| Mitalit> Maa:   Sveitsi.Naisten alppihiihto.MM-kilpailut  | Mitalit> Maa:   Sveitsi.Naisten alppihiihto.MM-kilpailut  | Mitalit> Maa:   Sveitsi.Naisten alppihiihto.MM-kilpailut  | Maa:   Sveitsi> Naisten alppihiihto. |
| --- | --- | --- | --- |
|  Kultaa | Saalbach 1991 | alppiyhdistetty |  |
Chantal Bournissen (s. 6. huhtikuuta 1967 Arolla, Valais) on sveitsiläinen alppihiihtäjä. Hän edusti aktiiviurallaan Skiclub Héremencea.
Bournissen sai nuorten MM-kilpailuissa pronssia syöksylaskussa ja pujottelussa Jasnassa 1985. Calgaryn olympialaisissa 1988 hän sijoittui syöksylaskussa 11:nneksi. Hän voitti alppiyhdistetyn maailmanmestaruuden Saalbachissa 1991. Lisäksi hän oli neljäs syöksylaskussa ja viides supersuurpujottelussa. Albertvillen olympialaisissa 1992 hän sijoittui alppiyhdistetyssä neljänneksi.
Bournissen voitti syöksylaskun maailmancupin kaudella 1990–1991. Maailmancupin kokonaiskilpailussa hän sijoittui samalla kaudella neljänneksi. Hän voitti kaikkiaan seitsemän maailmancupin osakilpailua, sijoittui kolme kertaa toiseksi ja neljä kertaa kolmanneksi.
Maailmancupin osakilpailuvoitot

Lähde: FIS
| 0 | 1 | 2 |
| --- | --- | --- |

| Päivä | Kilpailupaikka | Laji |
| 5. joulukuuta 1987 |  Val d'Isère | syöksylasku |
| 16. joulukuuta 1990 |  Meiringen | supersuurpujottelu |
| 8. helmikuuta 1991 |  Garmisch-Partenkirchen | syöksylasku |
| 16. maaliskuuta 1991 |  Vail | syöksylasku |
| 14. joulukuuta 1991 |  Santa Caterina | syöksylasku |
| 19. joulukuuta 1992 |  Lake Louise | syöksylasku |
| 22. tammikuuta 1993 |  Haus im Ennstal | syöksylasku |